AACTA կինոմրցանակ

AACTA կինոմրցանակ (Australian Academy of Cinema and Television Arts Award (AACTA Awards), Ավստրալիայի կինո և հեռուստատեսային արվեստների ակադեմիայի կողմից շնորհվող մրցանակ։ Շնորհվում է կինոյի և հեռուստատեսության բնագավառներում ձեռք բերված ակնառու նվաճումների համար և համարվում է բարձրագույն պարգև այդ ասպարեզներում՝ համեմատվելով ամերիկյան «Օսկարի» և բրիտանական BAFTA-ի հետ (հաճախ պարզապես կոչվում է «ավստրալիական Օսկար»):

Մրցանակը տրվում է սկսած 1958 թվականից։ Սկզբնապես կոչվել է ավստրալիական կինոինստիտուտի մրցանակ (AFI Awards) և ներառել է 6 ոլորտի 30 անվանակարգ։ 1986 թվականից կարգը որոշակի փոփոխության է ենթարկվել, և մրցանակաբաշխությունը ներառել է ոչ միայն կինոն, այլև հեռուստատեսությունը։ 2011 թվականից պարգևը վերանվանվել է Ավստրալիայի կինո և հեռուստատեսային արվեստների ակադեմիայի մրցանակ՝ AACTA Awards: 2012 թվականի հունվարի 27-ին սահմանվել են AACTA-ի միջազգային մրցանակներ, որոնք շնորհվում են յուրաքանչյուր տարվա հունվար ամսին, Լոս Անջելեսում։

Ծանոթագրություններ

Արտաքին հղումներ 
Պաշտոնական կայք՝ http://www.aacta.org/

Կինոմրցանակներ
Ավստրալիայի մշակույթ